Nordjyllands Politi håber på at kunne finde vidner, der i nat ved 2-3 tiden har set en Mercedes Vito og et eller to køretøjer mere køre fra W.J. Maskinservice i Nørresundby. Maskinstationen har nemlig været udsat for indbrud i millionklassen. - Porten er blevet brudt op, og der er blevet stjålet en hvid Mercedes Vito Van, en trailer og fire minilæssere, fortæller vagtchef René Kortegaard til TV2 Nord som uddyber: - Det er en stor sum penge, det er værd, så det er et af de større indbrud. Derfor går man ud fra, at flere gerningsmænd er involveret i forbrydelsen. Politiet er lige nu ved at gennemgå det videoovervågning, der er fra området, og kriminalteknikere er på vej for at sikre de spor, der måtte være. Varevognen med trailer er nu blevet fundet i foran T-hansen i Nørresundby.

Referat:
Man forventer, at flere gerningsmænd er involveret.